Ljudi uvijek govore o velikim ličnostima
koje kulturološki mijenjaju stvari.
Jesu li one stvorile trenutak ili je trenutak stvorio njih?
Martha je takva.
Ostavila je ogroman trag na kulturi.
Jedna je od najmoćnijih žena na planetu.
Martha Stewart!
- Martha Stewart! - Martha Stewart!
Ostala je relevantna više od 50 godina.
Ja sam jebena Martha Stewart.
Mogu što god želim.
- Martha Stewart! - Namjestimo sad taj krevet.
Pušimo maricu i puši se iz lonca.
Martha je sjajna učiteljica. Kraljica.
Do dan danas, ne možete skinuti pogled s nje.
Ako postoji izvorna influencerica, to je Martha.
Stvorila je svijet u kojem živimo.
Amerikanke je trebalo preusmjeriti
od otvaranja limenki krem juhe od gljiva
i izlijevanja istih na brokulu i kuhanu piletinu.
Prije Marthe bilo je mnogo žena koje su davale savjete o domaćinstvu.
A najvažnije je kod tih žena bilo
da budu vrlo drage.
Ja sam Betty Crocker i obećavam savršenu tortu svaki put.
I da je ono što će vas naučiti lako.
Čvrst cilindar miješane slasti.
Kad je Martha došla,
govorila je nešto potpuno drukčije.
Ako i vi imate veliko društvo za Dan zahvalnosti ove godine,
možete napraviti više vrsta purice.
Ovo je jedna od najljepših purica.
Umotana je u lisnato tijesto.
Postala je motivacijska sila za milijune ljudi.
Ta ideja da možete imati sve.
Martha Stewart samostvorena je milijarderka.
Govorila je ženama da vođenje kućanstva može biti moćna stvar.
Uvijek pokušavam popuniti prazninu. Nešto što ne postoji.
Nešto što ljudi trebaju i žele, a nemaju.
Htjela je omogućiti
da ljudi imaju domove i okruženje koje žele,
bez obzira na to imaju li novca ili ne.
Visoki standardi koje si je Martha postavila
postali su standardi mnogih drugih.
A to je problem za mnoge žene.
To je svijet mašte,
težnja životnom stilu koji ne možete imati.
- Pornografija za kućanice. - Ljudi su se osjećali napadnuto.
Imamo snažna, ali proturječna mišljenja o tome kakva žena treba biti kod kuće.
„Nepodnošljiva perfekcionistica, voli kontrolu.” Kako se izjašnjavate?
Kriva sam.
Ljudi me napadaju jer sam kućanica, ali što zapravo radim?
Slavim nešto što su jako dugo omalovažavali.
Mislim da sam moderna feministica.
Svi su mislili da je savršena.
Ali još je nečemu težila i nije se mogla smiriti dok to ne dobije.
„SAVRŠENO SAVRŠEN” ŽIVOT
Gonile su je furije koje je stvorila.
Martha Stewart optužena je po kaznenoj prijavi.
Njezin je imidž povezan sa savršenstvom, a ovo je antiteza.
Prijete joj godine zatvora.
OSLOBODITE MARTHU
Apsolutno savršeno.
- Savršeno savršeno. - Savršeno stanje.
- Savršeno sigurno. - Savršen uzorak.
Savršeno.
Besprijekorno.
Savršen završetak savršenog obroka.
Negdje usput, Martha je povjerovala u savršenstvo.
No pitanje nije je li savršenstvo dostižno.
Pitanje je: „Po koju cijenu?”
MARTHA STEWART
Što vam je najmrskije?
Teško je odgovoriti na to pitanje.
Ne volim traćenje.
Ne volim neučinkovitost.
Izbjegavanje.
Nestrpljivost.
Ne volim ljude koji misle da mogu više nego što mogu.
Ne volim nemar prema detaljima,
zlobu radi zlobe.
Ne volim pregače i kućne haljine.
Prije nisam voljela ljubičastu boju.
Nikako. Ali nije mi mrska toliko...
I crveno.
Ne sadim mnogo crvenog u vrtu, ako uopće.
Ako nešto izađe crveno, obično se izvadi.
Crvena je boja još nešto što baš ne volim.
Dobro. Sljedeće?
Danas je 18.10.
Imamo mnogo posla u vrtu.
Htjela bih položiti stazu do vrta ljetnikovca od glavne ceste.
Mislim da bismo trebali staviti grubo kamenje kao na drugoj stazi,
nešto kao napukli led.
Pošalji.
Postoji izreka koju jako volim.
Ako želite biti sretni jednu godinu,
vjenčajte se.
Ako želite biti sretni jedno desetljeće, nabavite psa.
A ako želite biti sretni do kraja života, stvorite vrt.
Ovaj vrt izgleda prilično dobro.
Mislim da bismo trebali malo obrezati šimšir.
Novi paragraf.
Klevetali su me zbog perfekcionizma,
kritizirali jer pokušavam stvoriti nedostižan stil života,
što uopće nije bio slučaj.
Zapravo sam pokušavala obrazovati.
Čini se da ima mrtvih božura, zbog čega sam vrlo nesretna.
Pošalji.
Jesam perfekcionistica.
To nam je u obitelji. Počelo je s mojim ocem.
Tata nas je naučio vrtlariti.
Mogao je uzgojiti bilo što. Bila sam idealna kći.
Htjela sam učiti, on je mnogo znao i slušala sam.
Meni su povjerili glačanje njegovih lanenih košulja.
Imao je sako Harris Tweed i tirkiznu kravatu koja je pristajala
njegovim lijepim plavim očima.
Moj je otac bio najzgodniji otac.
Volio me.
Bilo je očito svima da sam njegova miljenica.
Mislio je da sam mu sličnija nego druga djeca.
Na koji način?
Bio je perfekcionist.
Uvijek je obavio ono što je namjeravao.
Ne na poslu. Bio je neuspjeh na poslu.
Mogao je raditi što je god htio,
a zapeo je na poslu prodavača.
Ponekad je započinjao slobodan dan uz veliku čašu kave i crnog vina.
Je li to alkoholičar? Možda.
No nikad nije izgledao kao pijanac.
Nikad nije teturao i bacao i razbijao stvari.
To nije bio moj otac.
Ali bio je nezadovoljno, nesretno ljudsko biće.
Nije mogao uzdržavati šestero djece. Trebali smo hranu.
BRAT
Pa smo imali smo vrtove.
Mijenjali bismo za robu koju nismo mogli uzgojiti.
Stajao bi nad tobom kao narednik.
Opak.
„Ne radiš dobro.”
Naredio bi: „Očisti rajčice od korova.”
Ako nismo poslušali, platili bismo to.
Dobili smo batine, ravnalom.
BRAT
Bojali smo se ravnala. Katkad je to bio remen.
I dan danas prezirem vrtlarenje.
Izgubio je posao.
Nema ušteđenog novca.
Šestero djece.
I trebao im je novac.
Djevojka iz susjedstva u slobodno je vrijeme radila kao model.
Ona i njena majka rekle su mi:
„Dovoljno si lijepa da budeš model. Da te upoznam?”
Počela sam s 15 dolara na sat,
mnogo bolje od 50 centi koje sam dobivala za čuvanje djece.
Zaposleni, aktivni ljudi, stanite!
Sad možete zaštititi tijelo od mirisa.
To je bio važan događaj u Nutleyju.
SESTRA
Svi su sve ostavili da vide Marthu.
Nisam bila supermodel. Nikad nisam bila u toj klasi.
No svakako sam bila uspješna.
Dala bih najveći dio plaće majci,
jer su još imali malu djecu.
Pobrinula se da uvijek imamo dobru hranu.
Bila je sjajna kuharica.
Bila sam uz majku u kuhinji,
učila sam sve što sam mogla.
Bila je učiteljica i morala je kuhati 16 obroka dnevno.
Činilo mi se fantastično da je mogla sve to.
Ali kuća i život gdje je sve na isti kalup
nisu bili za mene.
Martha je dobila stipendiju
za prestižan fakultet Barnard u New Yorku.
Stvarno sam voljela faks.
Voljela sam povijest, povijest umjetnosti, ekonomiju.
Bila sam popularna na kampusu.
Ljudi su znali tko sam, visoka lijepa plavuša iz New Jerseyja,
šeće se u bermudama, sva šik.
Tražila sam pustolovinu,
budućnost.
Jednu su ženu dovozili na faks
u velikom Rolls-Royceu.
Svi smo se pitali tko je to.
Prišla mi je na satu likovnog.
Rekla je: „Moj brat studira pravo na Yaleu.
Bi li išla na spoj s njim?”
Pokupio me u svom malom žutom Mercedesu.
Nikad prije nisam bila u Mercedesu.
Otišli smo na večeru. Bio je vrlo pristojan i zgodan.
I mnogo je putovao.
Bilo je uzbudljivo upoznati profinjenog mladića.
Imao je karticu American Express, što je tada bila velika stvar.
Bio je intrigantan, zabavan i drag.
Do kraja večere bila sam ludo zaljubljena.
Andy Stewart, moj Bože.
Zraka svjetlosti.
Andy je bio tako drag,
nimalo poput mog oca.
Slao bi mi novac za kartu za vlak,
a ja bih ga posjetila svakog vikenda na Yaleu.
Nikad prije nisam spavala ni s kim.
Bio je vrlo agresivan.
I svidjelo mi se.
Zaprosio me je.
To se činilo tako normalno.
Zaljubiti se, vjenčati se.
Ali otišla sam kući, rekla tati, a tata me ošamario.
Jako me ošamario po licu i rekao: „Ne, nećeš se udati za njega.
On je Židov.”
Sjećam se tog šamara.
Nije me nimalo iznenadilo jer je bio zadrt.
I bio je impulzivan.
Ali rekla sam da ću se udati ma što on mislio.
Uz majčinu pomoć sašila sam svoju vjenčanicu.
Na leđima je imala mnoštvo gumbića prekrivenih organdijem.
Bila je to krasna vjenčanica.
Dan vjenčanja bio je sretan.
Jako lijep.
Bio je to početak mog života.
Otišli smo u Europu na produljeni medeni mjesec.
Put je trajao pet mjeseci.
Zapisala sam svaki jelovnik, sve što smo jeli.
Put me prosvijetlio.
Priprema hrane...
Nisam znala da postoje masline drugog okusa
od zelenih s crvenom paprikom iz staklenke.
Kod kuće nitko nije bio sofisticiran 1960-ih.
Arhitektura
i posebno vrtovi koje sam posjetila...
Probudilo je to u meni ljubav prema kuhinji,
prema putovanjima, prema otkrivanju.
Osjetila sam da je to ono o čemu želim cijeli život razmišljati.
Proputovali smo Italiju,
završili u Firenci noć prije Uskrsa.
Morala sam ići u crkvu
i otišla sam u katedralu.
Andy je ostao u hotelu.
Nije ga zanimao odlazak u Duomo sa mnom.
Slušati nevjerojatnu glazbu u katedrali...
Vrlo romantično mjesto,
prepuno turista
i upoznala sam vrlo zgodnog tipa.
Nije znao da sam udana.
Bila sam curičak koji se motao po katedrali na Uskrs.
On je bio emotivan, kao i ja.
Bilo je to emocionalno mjesto.
Bilo je drukčije od svega što sam dotad iskusila.
Prelijepa prostrana kupola i slike svuda okolo.
Bilo je to posve drukčije od svega što sam dotad učinila.
Zašto ne poljubiti stranca?
Jeste li bili...
Znate. Koju riječ tražim?
Zločesta?
Je li to bilo zločesto ili nevjera?
Nijedno. Nije bilo ni zločesto ni nevjerno.
Bilo je to emotivno, nešto u trenutku.
Tako sam ja to vidjela.
Bilo je uzbudljivo jer je to vrlo emocionalno mjesto.
Da bar svi možemo doživjeti takvu večer.
Imala sam 19 godina.
I nisam htjela ići kući.
Vratili smo se u New York, a stvarnost se oborila na nas.
Rodila se moja kći Alexis.
Tada su svi imali djecu tako mladi.
Takav je bio stil i običaj.
To mi se činilo prirodnim.
Ispada da nije nimalo prirodno biti majka.
Bilo joj je teško prilagoditi se majčinstvu.
PRIJATELJICA
Bila je sretna kad je Lexi spavala kako bi mogla biti sama.
Brinula se za Lexi, ali nije bila opsjednuta njome.
Uvijek je bila malo hladna.
Ne zna izraziti emocije.
PUBLICISTKINJA
Martha nije takva.
Velika Martha, Marthina majka,
rekla mi je da valjda nije dovoljno grlila Marthu.
Osjećaji, nismo razgovarali o tim stvarima.
To nije bio dio našeg odrastanja.
Bili smo voljeni
na neki tupi način, kad smo trebali biti voljeni.
Kod nas se nije pokazivala privrženost.
Važna je bila svakodnevica.
Ono praktično.
Kako bih mogla biti sjajna majka
kad nisam imala obrazovanje da budem majka?
Martha je bila silno ambiciozna.
Ciljala je
na nešto drugo nego što je bila u tom trenutku.
Nisam znala gdje će završiti,
ali znala sam da će nešto postići.
Bilo je to u svakom djeliću njezina bića.
Moj je punac bio burzovni posrednik.
To mi je bilo zanimljivo zanimanje.
Pa sam se htjela okušati na Wall Streetu.
Wall Street nije bio dobro mjesto za žene.
BURZOVNI POSREDNIK
Nije bilo službenica, žene nisu radile na burzi,
nigdje ništa žensko.
Nije bilo ni ženskog zahoda.
Dugo sam razgovarao s njom.
Rekla je da ne želi zarađivati time što je lijepa plavuša.
Dobro se izražavala, a izgledala je savršeno, razumijete?
Zaposlio sam je.
Bila sam jedina žena u tvrtki.
Morala sam dobro držati distancu.
Neću ni reći što se zbivalo na stražnjim sjedalima taksija.
Ali bili su jako pametni.
Puno sam naučila u toj tvrtki.
Martha je bila bolja od svih u svemu.
Vrlo elegantna, društveno, s klijentima.
Stvarno su je voljeli.
Rekla je: „Burzovni me posrednik vodi na ručak.” To je bila Martha.
To nije bio loš ručak.
Upoznala sam mnogo ljudi
i ondje sam naučila kako se ponašati u blizini milijardera.
I zapamtite, u to vrijeme,
biti milijarder bilo je izvanredno.
Počela sam zarađivati mnogo novca.
Zarađivala je četvrt milijuna godišnje.
Klijenti su brzo i puno zarađivali.
LEVITZ PADA 12 I 1/4
Preporučili smo dionicu i sa šest je otišla na 90 pa na šest.
I odjednom su gubili novac.
To je dotuklo Marthu.
Da pogriješi na tržištu i izgubi nečiji novac.
Ono što Martha može kontrolirati, ispast će dobro.
Ono što ne može kontrolirati, to će je izludjeti.
Postala sam iscrpljena jer to nije bio lak posao.
Pa sam dala otkaz.
Preselili smo se u Westport u Connecticutu,
povezan s New Yorkom, ali udaljen.
Zašto baš Westport?
Jer smo našli kuću iz snova,
ruševinu na kraju ceste Turkey Hill, koju smo morali kupiti i srediti je.
Da nisam imala Turkey Hill, sad ne bih bila ja.
Ali bila bih netko. Bila bih netko drugi.
Samo ne bih bila Martha Stewart, kućanica.
Bila je to oronula seoska kuća koju je trebalo potpuno renovirati.
Moji su se preselili iz prekrasnog stana.
KĆI
Odvukli me u Connecticut.
Uselili smo se u „šarmantnu” seosku kuću
s kadom bez tuša,
plastičnom smo posudicom grabili vodu za pranje kose.
Pitanja koja su postavljena nakon...
Tijekom Watergatea
obojili smo cijelu kuću.
Obojila sam je sama na ljestvama slušajući Watergate.
...provalnici su provalili u sjedište Nacionalnog odbora Demokratske stranke...
Bili smo kao prvi doseljenici u Westport u Connecticutu.
G. 1976., kokoši u dvorištu.
PRIJATELJ
Susjedi su nazvali općinu.
„Jedna žena ovdje na Turkey Hillu ima kokoši u dvorištu.”
Bilo je to nečuveno.
Bio je to mali seoski set, a Martha je glumila u njemu.
Jako mi se svidjela ideja popravljanja imanja,
širenja imanja, uzgajanja biljaka,
povratka korijenima iz Nutleyja u New Jerseyju.
Vrtovi su bili prekrasni.
Ona je stvorila te vrtove golim rukama.
Činilo se da se zabavljaju gradeći farmu Turkey Hill.
U tim ranim danima u toj kući
shvatila sam da zaista uživam u vođenju kućanstva,
održavanju doma.
Andy je postao predsjednik vodećeg izdavača umjetničkih knjiga u SAD-u.
Pomislila sam: „Kako uzbudljivo. Možemo pozvati sve te pisce na večeru.”
Žudjela sam ugošćivati.
Često je imala goste.
ŠOGORICA
Pozvala bi sve susjede. Dan zahvalnosti, Uskrs...
Hrana je bila slasna.
Shvatila sam da uživam u stvaranju
maštovitih, ljupkih, evokativnih zabava.
Zašto ne otvoriti catering?
Bila je genijalka.
Počela je kao model,
bila burzovna posrednica,
a onda je odjednom dostavljala hranu na zabave njezinih prijatelja.
Radila bih božićni kolač za 200 ljudi
i pekla pogačice
i radila džemove i marmelade.
Ručno rađeno. Ništa kupovno, sve domaće.
To se munjevito brzo proširilo.
Muzej moderne umjetnosti. Muzej Metropolitan.
Kuća u Greenwichu, kuća u Westchesteru ili u Bedfordu.
Koktel od 18 h do 20 h u Sotheby'su za 700 ljudi.
Pokušali smo biti malo osebujni. Htjeli smo privući pozornost.
Nije to bila samo boca votke nego boca votke u komadu leda.
UGOSTITELJICA
Veliki stolovi s povrćem, grožđem, voćem i sirevima.
Ništa se slično dotad nije radilo.
Bilo je kao na filmu.
Već vizija tih jagoda kako ispadaju iz košare.
Predivno.
Ako pogledate stare nizozemske majstore i kako prikazuju hranu i voće,
sve me to silno nadahnulo.
Martha zna stvoriti zadovoljstvo i uzbuđenje.
Organizira zabave za zvijezde kao što su Paul Newman, Beverly Sills...
Privukli smo pažnju mnogih ljudi
i to je postao milijunski posao.
To je bio početak Marthe Stewart.
Martha je imala uspješan catering,
muža koji vodi sjajnu izdavačku kuću,
savršen brak.
Sve izgleda fantastično.
Ali je li?
Nije bio zadovoljan kod kuće.
Ne znam koliko je cura imao u to vrijeme,
ali mislim da ih je bilo dosta.
Mlade žene, poslušajte moj savjet.
Ako misliš da si u sretnom braku,
a muž te počne varati,
on je govno.
Pogledaj ga. On je govno i otiđi.
Izađi iz tog braka.
Ali ja to nisam mogla. Nisam mogla otići.
Niste li vi imali ljubavnika na početku veze
ili kad ste radili na burzi?
Jesam, ali mislim da Andy nije znao za to.
- Rekao je da je znao. - Jest?
Da, priznali ste mu.
Kaže da nije zastranio od braka
dok vi niste rekli da ste već bili zastranili.
To nije istina.
- Mislim da ne. - Što se dogodilo? Imali ste ljubavnika?
Imala sam vrlo kratku vezu s vrlo privlačnim Ircem.
Nije to bilo ništa.
Ništa u smislu...
Nikad ne bih prekinula brak zbog toga.
Nije to bilo ništa.
Bilo je to kao poljubac u katedrali.
Tu si bile dvije osobe koje su imale sve.
Ali mislim da nikad nisu našli sreću.
Lexi je zapela usred toga.
Bila je vrlo zbunjena i ljuta.
Odrasla sam u vrlo nelagodnoj kući.
Naučila sam potisnuti većinu svojih emocija.
Martha nije našla radost u braku i odgoju djeteta.
A to je bila karika koja je nedostajala.
Čuli biste prepirke s osobljem.
SPISATELJICA
Htjela je da se nešto učini na određeni način. Veliki perfekcionist.
Autoritativnost njihova oca
prešla je na Marthu.
Ljudi su osjećali da ih ona zlostavlja.
Imala je pogrešne ideje o uspjehu.
Ona je velika bijela psina.
Mogla bi vas ugristi.
Iskamčila bi novac od ljudi. Bila je nemilosrdna.
U poslovnom svijetu to je sjajna osobina za muškarca.
Ali za ženu...
Znate, bila je kuja.
Znate kako je otkrivena?
UREDNICA, ČASOPIS MSL
Priređivala je knjišku zabavu za Andyja.
Bio je to nevjerojatan događaj.
Svi su konobari bili odjeveni kao vile.
Drugi je izdavač rekao: „Trebaš napisati knjigu o gostoprimstvu.”
Rekla sam si: „Catering je kratkotrajan.
Naporno radiš,
održiš divnu proslavu i onda nestane.
Ali ako napišeš knjigu koju ljudi vole,
to je zauvijek.”
Isprva je moj izdavač htio crno-bijelu knjigu
sa slikama i receptima, više kuharicu nego išta drugo.
PREDSJEDNIK, CROWN PUBLISHING
Odmah je dala do znanja da će to biti njezina knjiga.
I ako nismo htjeli knjigu kakvu je ona htjela,
nije htjela raditi s nama.
Htjela sam da bude ilustrirana, s fotografijama hrane i ideja u boji,
knjiga koju svatko može uzeti
i naučiti kako održati zanimljivu proslavu.
„Odrasla sam u velikoj obitelji koja je uvijek imala goste.
Obožavala sam lakoću s kojom bi moja majka dodala još mjesta,
veliki pladanj povrća, posebnu pitu,
cvijeće za obiteljski stol da stvori posebnu prigodu.
GOSTOPRIMSTVO
Tako ambiciozno.
Knjiga je govorila o mnogo toga, ne samo o hrani.
Bila je vizionarska.
Htjela sam pružiti obrazovanje, informacije i nadahnuće.
Ni preskupo ni preraskošno.
Dovoljno obično da gospođa koja u zalogajnici poslužuje kavu
može ići kući i napraviti ono
što prave moji prijatelji u vilama u Greenwichu. Bilo je isto.
IZVJESTITELJICA
Htjela je pokazati običnim ženama da mogu unijeti ljepotu u svoje domove.
Ja sam bila publika. To je bila tajna.
Svi koji su čitali tu knjigu su to znali.
Autentičnost je bila tako važna.
Znali su da sam ta ista osoba. Čistila sam svoju kuću.
Odgojila svoje dijete.
Imala sam muža.
Imala sam svoj vrt.
Osobna je priča puno značila čitatelju.
Bila je prva žena koja je vidjela utrživost svog privatnog života.
Martha je bila prva influencerica.
Martha Stewart, izvanredna ugostiteljica.
Moram vam reći, satima sam gledala ovu knjigu.
O gostoprimstvu je doslovno napisala knjigu.
Želiš li napuniti grašak?
„Želiš li napuniti grašak?”
Želiš li napuniti grašak?
Martha je dobivala mnogo pozornosti.
Bila je plava i lijepa.
Imala je sve.
A Crown joj je dao ugovor za još knjiga,
sjajno je napredovala.
Znala je za samo jedan smjer, naprijed.
Potpisala mi je knjigu sa „Savršeno savršeno.”
Sve što je kanila učiniti bilo bi savršeno savršeno.
Mislim da joj je to uništilo život.
Jer nije „savršeno savršena”.
Provodila sam sve to vrijeme radeći sve te stvari
i nisam se usredotočila na „život”.
Kao da izražavate žaljenje.
Pa, što je važnije,
brak ili karijera?
- Recite vi meni. - Ne znam.
Andy je bio vrlo zaposlen u svojoj izdavačkoj kući,
a kad je bio prisutan,
uvijek je bilo napeto.
Bila je kritična prema njemu
u smislu što će nositi ili kako treba nešto reći.
Andy je vodio njezine poslove.
Tijekom godina
postali su mnogo više kao kolege nego životni partneri.
Bili su u različitim svemirima.
Kad je Martha htjela da Andy bude prisutan u njezinom svemiru,
on nije baš žudio biti ondje.
Među njima je postajalo sve napetije.
A onda su počele kružiti glasine
da je Andy imao nešto s djevojk om
koja je radila cvjetne aranžmane na farmi Turkey Hill.
Martha je sve saznala i postajala sve uzrujanija.
Izbezumila bi se.
Migrene i nesanica.
U jednom mi je trenutku pokazala gdje si je iščupala kosu.
Bila je bezobrazna prema osoblju.
Izgubila je kontrolu nad Andyjem.
Svi su joj to plaćali.
Robyn je radila za mene.
Izgubila je stan i rekla sam joj:
„Možeš se useliti u staju na donja dva hektara.”
Imali smo ondje mali stan.
A kad sam putovala, Andy se spetljao s njom.
Kao da sam Andyju pripremila užinu.
- Jeste li joj što rekli? - Jesam. Naravno.
Odmah sam je izbacila. „Kojeg vraga radiš?”
Andy me izdao na našem posjedu.
Nije lijepo.
Danas je s nama Martha Stewart,
suradnica u House Beautiful i stručnjakinja za vjenčanja.
- Razumijete se u vjenčanja. - Složila bih se. Vidjela sam...
Promovirala je knjigu Vjenčanja.
Sjećam se da sam pomislila kako se to grozno poklopilo.
ZA MOG MUŽA ANDYJA: NAŠE ĆE MI VJENČANJE UVIJEK BITI OMILJENO
Teško mi je razgovarati o tome.
Neki uživaju u samosažaljenju.
Ja ne.
Predala sam pisma koja su bila vrlo osobna.
Pa pogodite što? Izvadite to iz pisama.
„Dragi Andy,
ne mogu spavati.
Ne mogu jesti.
Moja je koža zabrinuta i mnogo je bora kojih prije nije bilo.
Bolno sam ljubomorna na tvoje druge žene.
Ne mogu podnijeti da trošiš naša postignuća na druge.”
„Dragi Andy,
trenutačno sam u jako krhkom, lomljivom stanju.
Fizički mi je loše zbog svega ovoga,
kao da će mi mozak puknuti.”
„Dragi Andy,
možda je planiraš oženiti i uzdržavati mojim novcem
kako bi mogla naslikati akt same sebe.
Vrlo zavodljivo, zar ne?
Možda naslika i tvoj akt.
Voljela bih vidjeti tu sliku.
Jako sam zabrinuta za svoju privatnost i profesionalni život.
Svima govorim da te na neko vrijeme nema.
To je sve.”
„Dragi Andy, razumijem da žudiš za seksom s drugima.
Nijedna neće mariti za tebe kao ja.
Nijedna te neće toliko voljeti.
Daj mi još jednu priliku, Andy.
Jako mi je žao zbog mnogo toga.
Zašto mora biti prekasno?”
„Dragi Andy,
opet se osjećam izdano i usamljeno.
Kad mi kažeš da ovo više nije tvoj dom,
nakon svega što smo ovdje učinili,
zašto da ne kažem da ću ga spaliti?
Moram ići u San Francisco i govoriti o vjenčanjima
i mom divnom životu. Nadam se da uživaš u slobodi.
I da će se moj avion srušiti.”
„Sjedim u avionu, plačem, kašljem,
grozničava i tako jadna da ne mogu vjerovati.
Trebala bih biti vitalna, lijepa, seksualna i poželjna.
A evo me, samo krhotina.
Imam 45 godina, zabrinuta sam i usamljena, sama, beznadna.
Budućnost je potpuno nejasna.”
Dvadeset sedam godina.
On je htio razvod, ne ja.
Odbacivao me.
Imala sam 40 godina. Bila sam divna.
Bila sam poželjna žena.
A ponašao se prema meni kao da sam brodolomka.
Vrlo se loše ponašao prema meni.
A zauzvrat, valjda sam se i ja loše ponašala prema njemu.
Nisam ja otišla s drugima. On je.
Uvijek sam govorila da sam labud i da sam...
Kao i svi labudovi, monogamni su.
I smatrala sam monogamiju vrijednom divljenja. Jesam.
No ispalo je da to nije spasilo brak.
Možemo li prijeći na sretniju temu?
Posadila sam svako stablo koje vidite.
Sve sam to posadila.
Nekoliko tisuća.
Bok.
Iskoristit ćemo oborena stabla za oslonce ispod.
Sva ćemo stabla preko zime spremiti unutra.
Vrt je za mene prekrasno mjesto
jer volim postići nešto.
Ali nemoj ga ovako spremiti.
Ovo treba obrezati.
Dobro očisti i stavi malo zemlje. Daj mu priliku da ima nove grane.
- Jasno. - Ovo se može podrezati do kraja.
- Da. - Opet će narasti.
To je cijela ideja, spremamo ih kad su spremna.
Nikad ne odvraćam pogled.
U redu, ljudi. Fasang, nemoj razbiti posude.
- Dobro. - Nemoj razbiti posude.
Pogledat ću temelj novoga. Dobar je?
Pogledam problem i pokušam ga riješiti.
„TAJNE GOSTOPRIMSTVA” MARTHE STEWART
Gostoprimstvo, Martha Stewart.
- Bok. Jedan, dva, tri, četiri, pet. - Bok.
Ne još.
Volim ovo dignuto.
- Mrzim kad je spljošteno. - Dobro.
Bila je dio svijeta gdje se udaš za muškarca i to je to.
I mislim da nije očekivala da neće biti udana.
Bilo joj je neugodno zbog toga.
Ona ne doživljava neuspjeh.
To je bilo prvi put da nešto nije mogla popraviti.
Brinula se da će biti teško promovirati knjigu
dok njezina rastava postaje javna.
Ali ispalo je da ljude uopće nije bilo briga.
Tri, dva...
Samo su htjeli znati napraviti kolače.
Žene diljem zemlje čekaju u redovima da upoznaju ovu super-kućanicu,
ženu koja se pametno prodala američkoj javnosti
kao kraljica savršenstva.
Kad je Andy otišao, izgubila sam se u poslu,
idejama za budućnost, koje sam, srećom, imala.
Srećom. Mogla sam postati jadna propala kućanica.
Ali nisam si to dopustila i jako sam sretna što nisam.
KMART UVIJEK ZADOVOLJSTVO
Počelo je s Kmartom.
Sada Martha Stewart donosi svoj elitni stil
kupcima srednje klase u Kmartu.
Plahte, posteljina, posuđe Marthe Stewart.
Sve za vaš dom.
Kmart su smatrali nižom klasom.
Ali Martha je vrlo pronicljivo shvatila da bi partnerstvo
s prodavačem za masovno tržište zapravo bilo sjajno.
Klub Greenwich Garden otkazao je moj nastup
jer sam potpisala ugovor s Kmartom i nisu htjeli ništa niže klase.
NOVINARKA
Shvatila je da to što nemate mnogo novca
ne znači da nemate ukusa.
To je bilo moćno.
UMJETNIČKA DIREKTORICA
Ako dotad niste čuli za Marthu, sad jeste.
Često vas viđamo na televiziji ovih dana u reklamama za Kmart.
Mislim da mnogi misle da je to čudna kombinacija.
- Ne čini vam se čudnim? - Nimalo.
Svi koji kupuju u Kmartu, a to je mjesečno 77 milijuna ljudi...
Je li tako? 77 milijuna mjesečno?
Da, i žele lijepe stvari.
I pokušavam unijeti prekrasne stvari u trgovinu.
Što rade u Kmartu ako su...?
Tijekom tog vremena napisala sam šest knjiga,
a moj je izdavač htio samo jednu knjigu godišnje.
Ali imala sam još mnogo toga za reći i pomislila: „A časopis?”
Tad su postojali ženski časopisi,
ali nisu imali ljepotu i dubinu informacija koju sam htjela.
Velika rupa u tržištu.
Prva mi je postaja bio Condé Nast.
Razgovarala sam sa S. I. Newhouseom.
Pitao je kako sam ga mislila nazvati.
Rekla sam: „Martha Stewart Living.”
Rekao je da ne može Martha Stewart.
Pitala sam zašto ne. Rekao je: „Ovo je Condé Nast.
To je naše ime. Condé Nast.” Štitio je robnu marku.
Prešla sam na određenog Ruperta Murdocha.
Rekao je: „Zatvaram časopise jer to nije naš posao.
Predlažem da ideš u Time.”
To je bio muški svijet.
Uopće nisu shvatili.
Rekla sam da je Living, život, tema koja se uvijek iznova može pokrivati.
Neograničena je.
Rekao je: „Ako to stvarno misliš, možda jest dobra ideja.”
TIME ODOBRIO ČASOPIS MARTHE STEWART
Htjeli smo biti časopis moderne žene.
Praznici, gostoprimstvo, hrana,
ukrašavanje, djeca, bebe, rukotvorine.
Dotad to nikad nije bilo spojeno.
Stvorili smo divno izdanje,
koje se rasprodalo.
Časopisi su zbog recesije u velikoj krizi.
Ali u svoj tami, postoji zraka sunca,
Martha Stewart Living.
Časopis je postao senzacija preko noći.
Bila sam na naslovnici gotovo svakog broja.
Postali smo jedan od najuspješnijih novih časopisa ikad.
Pozdravite Marthu Stewart.
U to vrijeme,
žene u velikim brojevima govore: „Ne želim biti kućanica.
Želim imati posao, želim moć.”
Ali shvatila je da mnoge zaposlene žene
zadržavaju povezanost s kućom.
Martha kaže da možeš biti umjetnica svoje vrste.
Ljepota i savršenstvo mogu biti moćna stvar.
Evo me u Westportu u Connecticutu.
Imala sam nekoliko prijatelja,
ali ne mnogo.
Moja je kći rekla:
„Mjesto kamo moraš otići kao slobodna žena ljeti je Hamptons.”
Otišla sam pogledati.
Agent me pitao što tražim.
Rekoh: „Može ruševina u najljepšoj ulici?”
Izvođači su pitali što želim učiniti.
Rekla sam da to želim pretvoriti u najljepši vrt s prekrasnom kućom.
Bilo je jasno da se radilo o njezinoj viziji.
Radili smo na kući u ulici Lily Pond oko godinu i pol.
A kad smo završili navršavala sam pedeset godina.
Pa sam odlučila održati veliku proslavu pedesetog rođendana.
Zabava je bila golema. Svi su bili ondje.
NEĆAKINJA
PRIJATELJ
Ljudi iz poslovnog svijeta,
ljudi iz filmske i televizijske industrije.
Čim je ušla u taj svijet,
kao kuglica za biljar, pogodi još deset kuglica
i svašta se događa.
Bio je to početak najbolje ere Hamptonsa.
Uvijek kaže da kasni u svemu,
ali mislim da se osjećala slobodnije i osnaženo.
„Dobro, imam novi život i živjet ću ga.”
Mislim da je imala više romansa nego što se zna.
PRIJATELJICA
I mislim da je uživala u njima.
Martha nije voljela biti s muškarcima koji nisu pametni.
Voljela je Charlesa Simonyija, voljela je bogataše,
čak i ako su bili čudni.
Charles je stvorio Word i Excel u Microsoftu.
Potpuni genij.
Posvuda smo išli zajedno. Bio je to drukčiji život.
Imao je vlastiti avion, gradio brod u Njemačkoj,
počela sam raditi na brodu s njim.
Nisam žarko željela izlaziti i tražiti drugog muža.
Nastavila sam raditi, razmišljati, djelovati,
kao što uvijek radim.
Jeste li imali veze u kojima ste razgovarali o osjećajima?
Ne, vjerojatno zato nisam imala
mnogo osobnih odnosa, primjerice, s muškarcima.
Jer ja...
Nije me briga?
Ne znam koji je pravi razlog.
Ne želim baš znati:
„O, Charlese, kako se osjećaš ovog trena?”
Zapravo me nije briga.
Stalo mi je do: „Charlese, što radiš? O čemu razmišljaš?”
Pa gravitiram prema ljudima koji stalno nešto rade.
I više razmišljam o svemu što radim,
stvarima na kojima radim, na kojima želim raditi,
što želim postići.
To mi najbolje ide.
Sljedeći je korak bila televizija.
ODVJETNIK
Ali Time je bio vrlo konzervativna tvrtka.
Mislili su da, ako ljudi vide Marthu na televiziji,
neće misliti da trebaju kupiti časopis.
Uvijek sam se nadala da ću raditi na televiziji
i istovremeno imati časopis.
To se zove sinergija,
prosta riječ
u 1990-ima. Smatrali su me ludom.
Ali upalilo je.
Da ste prije Marthe pitali:
„Želite li emisiju o nekome tko ima mnogo više novca od vas,
puno bolje izgleda nego što ćete vi ikad,
živi nevjerojatnim životom i sve radi svojim rukama,
rekli bi vam: „Nipošto”.
Ali kad ste je napravili, oduševila ih je.
Dobra je to stvar.
Podučava bolje od ikoga.
PRIJATELJICA
Ne samo da razumijete, želite to učiniti.
Ne previše.
Imali smo cijeli naraštaj mladih žena čije su majke radile,
pa nisu znale kako se što radi.
Smatrala je da trebamo pokazati ljudima
točno kako što učiniti,
korak po korak.
Ono što danas zovemo „uradi sam”, to je bila revolucija za SAD.
Napokon, tema po kojoj su svi pljuvali
iznenada je postala nacionalna pomama.
- Jest pomama. - Koja je tema?
Život.
Svakodnevni život.
Za mene je to oduvijek vrlo ozbiljna tema.
Gospodo, upalite motore.
U Kmartu je vladala ludnica. Svi su kupovali sve.
Imali smo 70 milijuna dolara čiste zarade godišnje.
Vidjela je da može stvoriti carstvo za sebe.
Martha je uspjela otkupiti svoje ime i časopis od Timea.
Otišla je u Kmart po novac,
a Kmart joj je dao predujam na tantijeme.
To je ispala jako dobra stvar, ako smijem citirati Marthu.
Odjednom smo posjedovali 100 % svega.
To je bio početak tvrtke Martha Inc.
Plan je bio osnovati tvrtku koja ima svemedijski doseg.
Bila je moja ideja da plan tvrtke bude Sunčev sustav.
Jedna osoba u centru.
To dotad još nitko nije učinio.
Ono što je počelo kao mali catering od doma 1976...
- Obožavam to. - ...je Martha Stewart Living Enterprises.
Multimedijska korporacija
sa zaradom od oko 200 milijuna dolara godišnje.
Vjerojatno jedini konglomerat jedne žene, jedne osobe.
Bila je poput superzvijezde.
Martha Stewart kamo god pogledate.
Oslobodila se Timea i Martha već planira sljedeći veliki potez,
izlazak na burzu.
Izlazak na burzu američki je san.
SVEMIR MARTHE STEWART
Slušajte sad ovo.
Martha Stewart.
Je li perfektna princeza zapravo kraljica zla?
SAD je poznaje kao sretnu domaćicu.
Što više znate o toj ženi, manje vam se sviđa.
VIŠE GĐICA PIGGY NEGO GĐICA SAVRŠENA
U '90ima su je mediji počeli kritizirati.
„Psihički je nestabilna. Luda je.”
OTKRIVAMO! MARTHA STEWART KUHAČA NEMAN
To nije pomoglo prije inicijalne javne ponude.
BOŽANSKI MIT STEWART
Kad smo izlazili na burzu, sve je ovisilo o Marthi.
IZVRŠNI POTPREDSJEDNIK, MSLO
Sve ovisi o jednoj osobi.
Čula sam od ljudi iz financijskog svijeta
da će se kloniti toga.
MANIČNA MARTHA
Meni se činio dobrim poslovnim planom.
Ali kad smo ga predstavili raznim ulagačima,
bankari su ga smatrali ranjivom investicijom
zbog jedne osobe u središtu.
Nije im se svidjela ideja tvrtke koju vodi žena. Nije.
SAD SE USPOREĐUJE SA SUNCEM
Činjenica da je Martha brend
bila je za banke najveći strah.
Pitali su: „Što ako je udari autobus?
Brend bi bio uništen.”
ČIMBENICI RIZIKA
Njezin se brend temeljio na ugledu
i, iskreno, njezinom kredibilitetu.
Evo novosti. Martha Stewart nije tako savršena.
U rubrici „Što je lažno?”, Martha Stewart je u emisiji Today...
Trošiš previše vremena na pletenje vražjih tabletića.
I možda te zato muž ostavio!
Uvijek me šokiralo koliko mržnje ljudi gaje.
Ponekad mislim da je to zato što ona radi nešto
što svi teoretski možemo.
Samo to radi mnogo bolje. Čini se da to izluđuje ljude.
Tko ima vremena za sve ovo?
Na svaku ženu koja napravi složenu kuću od medenjaka,
milijun njih ne stigne ni ispeći keks.
Ona postavlja standarde.
A kad ljudi vide njezin dom, vide sebe kao promašaj.
Što god je suprotno od opuštenosti to definira Marthu Stewart.
Ormarići se slikaju na... Ne možeš to reći.
Nema baš humora, ali koliko biste vi bili smiješni
s četiri sata sna i životom posvećenom detaljima?
Ne, reci mu da ostavi fasade neobojene.
ODVJETNIK
Bila je stroga šefica, ali ponašanje za koje će biti prozvana
hvalili bi da je muškarac u poslovnom svijetu.
To je sad klišej, ali ne znači da nije bila istina.
Očito su za nju imali druge standarde.
Stala je muškarcima na žulj.
Ideja da može biti stručnjakinja za domaćinstvo koja je kuja.
To je bio sukob ideja.
Pazite da ne pukne.
Netko tko promatra ili čita Marthu
može poludjeti jer nikad neće doći
do te savršene točke ležernog savršenstva.
Ali mogli bi.
Možda nikad neće napraviti tu tortu,
ali mogu sanjati o tome.
Možemo izvaditi mikrofon?
Izgradila je multimedijsko carstvo.
Sad Martha Stewart kreće osvojiti Wall Street.
MSLO INICIJALNA PONUDA
Jeste li ovo očekivali kad ste pokrenuli tvrtku?
Da, znala sam to od prvog dana.
Martha, još jednom čekićem.
Kakav doživljaj,
sva ta buka, zvonjava i osmijesi,
jer ste mogli pratiti kako je cijena rasla.
Kakav je osjećaj biti predsjednica javne tvrtke?
Moram vam reći, jako smo uzbuđeni.
Dobra je to stvar.
Jeste li kad zamišljali da će vaš brend domaćinstva
postati tako velik da će tvrtka izaći na burzu?
Kad imate povjerenje publike, doći će k vama kad trebaju informacije,
a mi smo učitelji i namjeravamo nastaviti podučavati.
Prodaje se po 38.
Htjela bih nazdraviti.
Martha Stewart Living Omnimedia
jako je dobra stvar
i nastavit će biti jako dobra stvar još dugo vremena.
Gael Towey, možeš li i ti ustati?
Sve su žene otišle u ženski toalet, a Martha stoji ondje i kaže:
„Najbogatija sam žena na svijetu.”
...današnji potez koji procjenjuje njezine dionice na 1,2 milijarde dolara.
- Lijepo. - Dobra plaća.
Bravo za nju.
Nitko nije bio sretniji u tom trenutku.
Postigla je sav uspjeh koji djevojčica iz Nutleya
čiji je otac bio prodavač, a majka učiteljica...
Izdali ste dionice i koliko ste zaradili?
- Pa, milijardu dolara. - Vrijedite milijardu dolara?
Što znači biti prva samostvorena milijarderka u povijesti SAD-a?
Ljudi su me shvaćali ozbiljno.
Pozvana sam u odbor Njujorške burze.
Bila sam u odboru Revlona.
Dobili smo infuziju resursa.
Bilo je to raketno gorivo.
Kupili smo ured u zgradi Starrett-Lehigh.
Zgrada je bila grozna.
No Martha je vidjela samo potencijal.
Bilo je kao da ste u olimpijskom timu s najboljima.
Izdavali smo sve više časopisa.
Počelo je s Livingom, a onda Vjenčanja,
pa onda Beba, pa Djeca,
Nacrt, a onda Cjeloviti život,
pa Svakodnevna hrana.
Tu su bile i televizijske serije.
Sve smo mogli.
Ostatak je svijeta počeo shvaćati njezinu viziju.
Joan Didion napisala je vrlo pronicljiv esej u New Yorkeru
o tome kako žena poput mene postaje moćna.
„Za kritičare,
čini se da predstavlja prevaru koju treba razotkriti,
nepravdu koju treba ispraviti.
Koliko god da ima, Martha želi još.
I želi to na njezin način i u njezinom svijetu,
ne u svijetu agresivnih muških klubova nekretnina ili tehnologije,
nego u delikatnoj zemlji tabletića u obliku srca i svadbenih torti.
Ovo nije priča o ženi koja je iskoristila tradicionalne vještine
nego priča o ženi koja je sama izašla na burzu.
Ovo je priča o ženskoj otpornosti,
priča o pješčanoj oluji,
priča o pokapanju djeteta na putu prema novom svijetu,
priča „Nikad više neću gladovati”,
priča o Mildred Pierce,
priča o tome kako puka hrabrost
čak i profesionalno nekvalificiranih žena može pobijediti,
pokazati muškarcima.
Snovi i strahovi kojih se Martha Stewart dotiče
nisu oni o ženstvenom domaćinstvu,
nego o ženskoj moći,
žene koja sjeda za stol s muškarcima
i, još u pregači,
odšeće sa žetonima.”
Ti briljantni muškarci, bankari,
nisu vidjeli pravu vrijednost ideje omnimedije.
Nisu to vidjeli.
Ali pokazali smo im, zar ne?
To je bio vrhunac uspjeha.
I to je trajalo neko vrijeme,
a onda nije.
Bila sam na putu za Cabo u Meksiku,
s prijateljicom Marianom Pasternak.
Stali smo po gorivo u San Antoniju u Teksasu.
Nazvala sam ured,
kao dobra direktorica tvrtke na Njujorškoj burzi.
Pomoćnik mi je rekao
da je moj burzovni posrednik zvao zbog ImClonea.
ImClone je bila biotehnološka tvrtka koju je osnovao moj prijatelj, Sam Waksal.
Dr. Waksal stvorio je lijek Erbitux
koji je imao velik potencijal za liječenje nekoliko bolesti.
Nazvala sam Petera Bacanovica, mog burzovnog posrednika.
Bio je to vrlo kratak razgovor.
„Dionice padaju. Trebali bismo prodati.”
Rekla sam: „Prodaj.”
Nastavila sam prema Cabu.
Nisam više razmišljala o tome.
Oko šest mjeseci poslije nastalo je sranje.
FBI je uhitio Sama Waksala u 6.30 jutros.
Trgovali ste informacijama?
Samuel Waksal saznao je 26.12. prošle godine,
dva dana prije javne objave, da FDA neće odobriti Erbitux.
Waksal je optužen da je zatim javio dvama članovima obitelji.
Među mnogim je primjerima izvršnih direktora
optuženih da su obogatili sebe i svoje suradnike
dok mnogi dioničari imaju velike gubitke.
BIVŠI DRŽAVNI ODVJETNIK
Bogataši su se igrali dionicama
i odlučili da zakon za njih ne vrijedi.
Ovi su moderni razbojnici zaradili milijune
dok su vodili svoje tvrtke u financijsku propast.
Mislim da samo riječ „nečuveno” to opisuje.
SAVEZNA TUŽITELJICA
Pravosuđe je osnovalo radnu skupinu za financijske zločine
jer je povjerenje javnosti brzo opadalo nakon skandala za skandalom.
Kako tvrtka može imati kredibilitet kad likovi izvode
to što čitate gotovo svaki dan?
UGROŽENO POVJERENJE ULAGAČA
S ImCloneom, kronologija je sljedeća.
PROSINAC 2002.
Vlada je vidjela da je nekoliko ljudi prodalo dionice ImClonea
prije objave nepovoljnih rezultata.
FDA OBZNANJUJE DA ERBITUX NIJE ODOBREN
Pojavljuju se imena.
Među njima je Martha Stewart.
Martha Stewart.
Iznenadilo me kad su me nazvali iz odvjetničkog ureda
da me traži američki državni odvjetnik
za ispitivanje u vezi prodaje ImClonea.
Ubacili su me u taksi i otišli smo u centar.
Odvjetnici su rekli: „Ako vam nešto nije jasno,
samo recite da se ne sjećate.”
Nisam se bojala. Nisam učinila ništa loše.
Ni moji odvjetnici nisu to mislili.
Poslušala sam svoje odvjetnike.
Odgovorila sam na sve točno i iskreno.
Kad se nisam sjećala, to sam rekla.
I vratila sam se na posao.
Javnost nije znala za tu istragu do lipnja 2002.
kad je Sam uhićen.
Tad je počeo cirkus.
Pod lupom je i Waksalova prijateljica Martha Stewart
koja je prodala dionice ImClonea istog dana kad i Waksalova obitelj.
Dionice njezine tvrtke, Martha Stewart Omnimedia,
pale su 22 % od vijesti o prodaji ImClonea.
Pravni mi je tim savjetovao da šutim.
Loš savjet.
Izgubila je mnogo novca.
Umjesto prodaje, možda će morati početi kupovati u Kmartu.
Tvrtka postoji za promicanje stila života i imidža izvršne direktorice.
Ako je slika oštećena,
tvrtka zaista pati.
Kakav divan dan u New Yorku, zar ne?
Evo kako lijep.
Tako da je Martha Stewart insajdersku trgovinu vodila vani.
Stewart izbjegava kamere, ali pitanja zbog toga nisu prestala.
Martha je bila zanimljiva medijima.
Trebalo se pozabaviti time.
U pisanoj izjavi Stewart kaže „da nije imala neprimjerene informacije
i da je transakcija bila posve zakonita.”
Martha je jutros ovdje kao svaki tjedan u Early Showu.
- Lijepo te vidjeti. - Bok. Pravimo salatu...
Tako je. Ali prvo da te nešto pitam.
Objavila si izjavu da nisi bila uključena u trgovinu povlaštenim informacijama.
Ali nisi to javno komentirala.
Što kažeš o optužbama?
Kao što shvaćaš, upletena sam u istragu koja ima vrlo ozbiljne implikacije.
Mnogi su ljudi uključeni u cijelu ovu istragu
i jednostavno nisam slobodna davati bilo kakve komentare.
Iskreno se nadam da će se sve riješiti u bliskoj budućnosti.
Svijet se pitao što se dogodilo s prodajom dionica,
a nije bilo dobrog odgovora.
Nemam što reći o tome. Zaista ne smijem reći.
Kao što sam rekla, mislim da će se sve riješiti u bliskoj budućnosti.
Bit ću oslobođena od bilo kakve gluposti.
Znam da je imidž jako važan za tebe
i sve što si stvorila tijekom godina.
Usred svega ovoga, cijena dionica tvrtke je opala.
Usred medijske pomame oko ovoga prošli tjedan,
kako se osjećaš?
Voditeljica nije popuštala i...
Želim se usredotočiti na salatu.
„Samo želim napraviti salatu.”
U eteru.
To nije bilo dobro.
To je odmah bilo u medijima.
NOŽEVI NAOŠTRENI STEWART REŽE RIJEČI I KUPUS
„Ne može se nositi s time”.
MARTHIN METEŽ
Bilo je hrpa stvari koje su hranile priče.
Fotografije nje i Sama.
Priča je živjela.
POHLEPNA MARTHA KOLABIRA
Bilo je bezbroj negativnih članaka tabloida.
Novinari su htjeli dio u pričama o raskrinkavanju.
STEWARTINA SAMOUBILAČKA DRAMA
Ona je bila meta broj jedan.
PIJE, PLAČE I ŽDERE
Bilo je nevjerojatno.
MARTHA IMA 115 KG!
Nastavilo se. Tog mjeseca, tog ljeta, jeseni, nije prestalo.
TKO BI REKAO?
Svi su se usredotočili, posebno vlada,
na to da je Sam dojavio Marthi vijest iz FDA-e.
To je pravi zločin.
Ali bilo je očito da je ona razgovarala s njim tek nakon prodaje.
Sam je bio u golemoj nevolji.
Nitko se ne bi mogao izvući s onime što je pokušao.
Ali što se tiče Marthe, nije joj dao informaciju.
I Marthinim je odvjetnicima vrlo laknulo.
Komisija SEC i Ministarstvo pravosuđa pitali su vas o Marthi?
- Da. - Puno?
Da.
Htjeli su da kažem da sam joj rekao.
Da sam to učinio, ja ne bih upao u nevolje.
Imao sam osjećaj da bi, da su dobili Marthu,
bili nevjerojatno sretni.
Trebate znati da sam zvao mamu.
„Mama, žele da kažem da sam dojavio Marthi i pustit će me na miru.”
Rekla mi je da to kažem.
To mi je bilo smiješno. Ali nisam.
Nisam dao Marthi Stewart povlaštene informacije.
Točka.
I, usput,
da se zna...
Znate tko je htio da to kažem?
Jim Comey.
DRŽAVNI ODVJETNIK ZA JUŽNI OKRUG NEW YORKA
Dobar dan.
Ovdje smo da objavimo podnošenje kaznene prijave
ovog ureda
i građansku tužbu SEC-a
protiv Marthe Stewart i Petera Bacanovica.
Nakratko ću reći što nije u optužnici.
Gđa Stewart i g. Bacanovic nisu optuženi za trgovinu povlaštenim informacijama.
To se na prvi pogled može činiti čudnim.
Ali mislim da je prikladno za ovaj slučaj.
IZVJESTITELJ, TIME
Peter Bacanovic i Martha Stewart nisu razgovarali s obitelji Waksal.
To što su učinili nije bilo nezakonito.
Vlada je morala smanjiti optužnicu.
U ovom se slučaju govori o laganju.
Laganju FBI-u,
laganju SEC-u
i laganju ulagačima.
Ljudi su pitali:
„Kako te mogu optužiti za laž o zločinu koji nisi počinio?”
I to je bilo dobro pitanje.
SAVEZNI TUŽITELJ
Nije bila optužena za trgovinu povlaštenim informacijama,
ali imali smo osjećaj da nije bila iskrena o razlozima prodaje.
Rekla je da se ne sjeća da su joj rekli da Waksali prodaju
i da nije zato prodala.
Ali vjerovali smo da je znala da je Sam Waksal prodavao dionice.
Laganje FBI-u zločin je s ozbiljnim posljedicama.
Comey je volio dašak teatra i očito je bio vrlo ambiciozan.
Postao je zamjenik šefa Ministarstva pravosuđa, šef FBI-a.
Da su bar ovo dvoje ljudi učinili ono što su roditelji uče djecu eonima.
Čak i ako si u škripcu, laganje nije izlaz.
„Laganje. Radi se o laganju.” Daj.
Devedeset i pet od sto tužitelja ne bi pokrenulo slučaj.
Comey se smatra moralno nadmoćnim i ne boji se ići kamo drugi ne bi išli.
Martha je bila zgodan način da prikažu kao da suzbijaju korporativne prijestupe,
iako slučaj nije imao veze s njenom korporacijom.
Mnogi ljudi vjeruju da je Martha Stewart izdvojena
jer je uspješna, jer je žena.
Zašto Martha Stewart?
Marthu Stewart kazneno se goni zbog onoga što je učinila,
ne zbog onog tko jest.
Nemam pojma što su mislili.
Mislim da su možda bili hrpa ponosnih muškaraca
koji nisu mogli podnijeti sramotu
ako je ne uhvate za povlaštene informacije
i željeli su osvetu,
ili samo nakupina jebenih licemjernih budala.
Sad je kazneno gonjena u vrlo važnom slučaju
za nešto što nije zapravo bio zločin.
- To mnogima smeta. - Zamorno je.
Zašto je love?
Iza barijere!
Mnogi su komentatori rekli da je žele učiniti primjerom.
Prodaja koja ju je uvalila u nevolje vrijedila je oko 45 000 dolara,
vrlo mali iznos u cijeloj stvari.
Svi su pitali: „Što ako je udari autobus?”
Nitko nije pitao: „Što ako je optuže za laganje FBI-u?”
Nitko.
CBS-ov pregled tržišta,
skandal Marthe Stewart uzeo je danka na njezinu medijsku tvrtku.
Pad od 86 % u odnosu na prošlu godinu.
Svaki novi detalj koji joj ne ide u korist
nailazi na oduševljenje na mnogim mjestima.
Novinari su proganjali Marthu.
Marthu osobno, ne tvrtku.
Najveće zadovoljstvo od svih,
gledati Marthu Stewart kako juri u sudnicu pod kišobranom.
Bilo je nečeg odvratnog u stavovima ljudi prema Marthi.
Zašto je vole mrziti?
Uvijek želite vidjeti neuspjeh Gđice Savršene.
Izvlačite najdublje emocije u ljudima.
Martha, zašto vas toliko ljudi mrzi?
Prvi je dan suđenja Marthi Stewart za ometanje pravde
i cijeli svijet gleda.
Suđenja su samo suprotstavljene priče.
A njihovu je priču bilo lako predstaviti.
Otmjena Martha dobila je dojavu, a onda je lagala.
U našoj priči,
žena poznata po tome što sve kontrolira i perfekcionist je,
ne sjeća se što se dogodilo.
Jako je teško.
- Dobro jutro. - Kako ste danas?
Baš sjajno.
Mogla je priznati krivnju.
Bilo je rasprava o pokušavaju nagodbe.
Ali nije htjela priznati činjenicu da je lagala.
Morate izaći pred sud i reći:
„Svjesno sam i namjerno lagala vladi.”
Nisam je pitao misli li da je kriva. Sumnjam da misli da jest.
Bilo bi joj grozno da ide onamo priznati krivnju.
Kroz govor tijela i ponašanje
tvrdila je da je nedužna do samog kraja.
No kako su dani prolazili,
postajalo je sve očitije da situacija nije povoljna za nju.
NOVINAR
Suđenje se brzo pretvorilo u pitanje
je li lagala kad je rekla
da prodaja dionica nije imala veze sa Samom Waksalom.
Pitanje je bilo
kako ćemo znati je li rekla istinu.
Ispostavilo se
da je osoba koja je znala
bio tajnik Petera Bacanovica.
Douglas Faneuil.
Ovaj je glavni svjedok mladoliki 28-godišnjak
na kojeg vlada računa da dokaže da je Martha Stewart lagala
o tome zašto je prodala dionice ImClonea prije dvije godine.
Doug Faneuil bio je najvažniji dokaz.
Bacanovic mu je dao upute
da kaže Marthi Stewart da Waksal prodaje dionice
da bi mogla nešto poduzeti.
Faneuil je rekao da mu je Bacanovic naredio
da kaže Stewart za Waksalovu prodaju.
Njegovo je svjedočenje zvučalo potpuno istinito,
uključujući to da ga je Martha usrano tretirala,
jer su ljudi znali da je Martha podređene tretirala usrano.
„Nisam doživio nepristojnije ponašanje neznanca preko telefona.
Zapravo mi je poklopila.”
Ne samo da je govorio
o događajima koji su inkriminirali Marthu,
govorio je o Marthi.
Govorio je kakva je.
„Ispustila je najsmiješniji zvuk koji sam čuo od odrasle osobe,
poput lava koji riče pod vodom.”
MARTHA ME NAZVALA !@#$%: SVJEDOKOM
Odjednom smo mogli vidjeti pravu Marthu,
tu grubu nasilnicu
koju su poznavali mnogi u New Yorku,
ali šira javnost nije.
Faneuil je rekao da je Stewart nepristojna,
potvrdio da je čak prijetila da će otići u drugu tvrtku
ako ne promijene glazbu za čekanje na telefonu.
Tužiteljstvo je htjelo prikazati Marthu Stewart
kao tešku, grubu osobu.
Htjeli su je prikazati kao zlikovca i bili su prilično uspješni.
Martha Stewart se pokazala kao sitničava, ponižavajuća,
kao loša osoba.
I iako to ne bi trebalo biti važno u ovakvom slučaju,
jest.
To će privući pažnju muškaraca,
neka žena koja je nepristojna, zapovjedna i posprdna prema muškarcu.
Radi se o tome da je žena, gđice Lafferty?
U to ćete me pokušati uvjeriti?
Radi se o ciljanom kaznenom gonjenju
osobe koja je slučajno žena, ali određena je vrsta žene,
iznimno uspješna žena, arogantna žena.
Brinemo se da je ovo poruka da ne možeš biti kuja.
To zovemo lovom na kuje.
Bili smo tamo jer je bila slavna i u velikoj nevolji.
To sve zajedno prodaje novine.
Svi smo htjeli svoj komad mesa.
Marthu jako brine kako je percipiraju.
A o ovome se neumoljivo govorilo i gotovo sve negativno.
Bilo je opsceno.
Morala sam ostati pribrana,
držati glavu uspravno i ne plakati.
Sjećate se? Žene u poslu ne plaču?
Ne plačete.
Kako je slučaj odmicao,
bubnjanje dokaza postajalo je sve glasnije,
a s Marianom Pasternak se pojačalo.
MARTHINA FRENDICA ODALA TAJNU
Zabila je posljednji čavao u lijes.
Moja najbolja prijateljica.
Bila sam joj kuma na vjenčanju.
Bila sam kuma njezinoj djeci.
Mariana je bila Marthina osoba od povjerenja
i bila je ondje na odmoru s Marthom
kad se ovo događalo.
Martha je spomenula da je prodala dionice ImClonea.
PRIJATELJICA
Znala je da mi nije smjela reći o tome.
Izabrala me za svjedoka.
Dobar dan, gđo Pasternak.
Sjećate li se razgovora s gđom Stewart
na temu burzovnih posrednika dok ste bili u Meksiku?
Sjećam se jedne kratke izjave:
„Nije li lijepo imati burzovne posrednike koji ti kažu te stvari?”
Bilo je kao da je sudnicu udario grom.
To je bila ubojita rečenica.
Uklopila se u vladin argument da je Martha dobila tajnu dojavu
od posrednika Petera Bacanovica
da je obitelj Waksal prodavala dionice ImClone Systemsa.
I u biti ju je prokazala kao lažljivicu.
I TI, MARIANA?
Rekla je da je Martha Stewart znala
da je Sam Waksal prodavao dionice ImClonea.
To je ključno u ovom slučaju.
Iskreno sam svjedočila, kao što je moja zakonska obveza.
Zato sam to rekla.
Pogledala sam u sudnicu i vidjela Marthine oči,
onaj leden pogled u njezinim očima. Znala sam da je naše prijateljstvo gotovo.
Kad je Mariana došla svjedočiti, bila je oštećeno ljudsko biće.
Bojala se.
Rečeno joj je što da kaže.
To me jako rastužilo.
Bila je ljudsko biće.
Očito je bila pod nevjerojatno puno pritiska.
Morali ste primijetiti da je izgledala ranjeno.
Ostavite Marthu na miru! Pustite je!
Bili smo užasnuti.
Ljutilo nas je kad smo vidjeli što joj se događa.
Ona je dušica. Ostavite Marthu na miru.
Dok se Stewartini pristaše okupljaju izvan sudnice da čuju njezinu sudbinu,
porota će unutra raspravljati o činjenicama.
Analitičari kažu da je problem optužbe,
koliko god bili uvjerljivi njihovi svjedoci,
to što nisu imali nepobitni dokaz.
Najbolja je obrana da slučaj nije trebao doći do suđenja.
Da porotnici pogledaju i kažu si:
„Čovječe, ovo djeluje kao selektivni kazneni progon.”
S druge strane, ako se usredotoče strogo na pitanje:
„Vjerujemo li da je dobila nekakvu dojavu?”,
mislim da je Martha u nevolji.
Ustanete kad uđu.
Nema napetijeg trenutka.
Porotnici,
primila sam vašu presudu i sad ću je pročitati.
Optužena Martha Stewart...
Kriva po svim točkama optužnice.
KRIVA!
Bila je ondje novinarka New York Posta, sva samodopadna.
Pisala je grozote tijekom suđenja.
JUHA ZAKUHANA: MARTHI PRIJETI ZTAVOR
Sad je mrtva, hvala Bogu. Ne mora...
Nitko ne mora trpjeti to sranje koje je pisala.
Moja se kći onesvijestila kad su pročitali presudu. Jadno dijete.
Bilo je užasno i neshvatljivo.
A onda sam se osvijestila i, nažalost, još bila ondje.
Martha Stewart, sad osuđena prijestupnica, napustila je sudnicu uz klicanje.
Volimo Marthu!
Bilo mi je strašno što sam to morala proživjeti,
biti trofej za idiote u uredu državnog odvjetnika.
Te je tužitelje trebalo staviti u blender na najvećoj brzini.
Bila sam trofej.
Istaknuta žena, prva milijarderka u SAD-u,
„Imamo je.”
Sad mi kažu da je zaustavljena trgovina Marthinim dionicama.
Kad je porota progovorila, cijena je pala na deset dolara i sitniš.
Analitičari vjeruju da će pasti možda i na pet dolara.
Stewartinu je emisiju danas otkazalo
osamnaest postaja CBS-a i UPN-a.
Oglašivači su pobjegli iz njezinog glavnog časopisa.
Bila je jedan od najjačih brendova ikad.
Jača od Cola, jača od McDonald'sa.
Čeka je zatvor i Stewart se distancirala od medijske tvrtke koju je izgradila.
Dala je ostavku u odboru Martha Stewart Living Omnimedije
i odstupila kao glavni kreativni direktor.
Bila sam na vrhu svijeta.
S jedila sam u odboru Njujorške burze.
Bila sam u odboru korporacije Revlon.
Izgubila sam kontrolu nad tvrtkom, sva mjesta u odboru. Apsolutno užasno.
LOŠA JE TO STVAR
Sad vlada potpuna panika u Martha Stewart Livingu.
Martha Stewart Omnimedia je gotova.
Razočarana je jer joj se čini da je njezin život protraćen.
Ignorira se sve što je učinila
zbog nečeg trivijalnog što se možda nije dogodilo.
U TJEDNIMA PRIJE IZRICANJA KAZNE
MARTHA STEWART POZVALA JE FILMSKU EKIPU DA SNIME USKRŠNJU MARENDU.
Mnogi žele znati, kao prvo, kako ste?
Vidite, ne želim glas ispitivača.
Ne, mi ćemo...
Pokušat ćemo da se čuje samo vaš glas.
Onda to možda ne bi trebalo biti pitanje. Samo govorite o...
Trebate samo reći o čemu da govorim. Ne pitajte.
- Samo hrabro. - Hajde.
Spremni?
Lijepo i slatko.
Danas je Uskršnja nedjelja 2004.
I pozvala sam
između 16 i 20 ljudi na marendu.
Na jelovniku su tvrdo kuhana jaja, koja sam već skuhala,
Alexis peče tortu od crvene naranče.
Losos...
Mjesec dana prije izricanja kazne. Ne znam što će biti.
Kako se pripremate za ono što se može dogoditi?
Pa odete zubaru, ginekologu,
pobrinete se da budete u najboljoj mogućoj formi
da pustite da vaše tijelo i um prihvate što god dođe.
- Treba izvaditi kost ili ne? - Da, u tome je poanta.
Evo, želiš li da ti pokažem?
Novinari su me prikazali kao osobu koja nisam.
Mislim da nisam bila zla, zlobna i užasna osoba
kako su me prikazali u nekim časopisima.
Stroga sam i zahtjevna,
sve sam te dobre stvari koje čine uspješnu osobu.
Nedavno sam dala kritiku na šalicu.
Pitala sam kako se prodaje.
Mladić mi je rekao: „Ne dobro.” Pitala sam zna li zašto.
„Uzmi šalicu.
Možeš li staviti prst u dršku šalice?”
Shvatio je to kao grubu kritiku.
Zamjerio mi je da sam to rekla.
Kritizirati dršku šalice moje tvrtke
smatralo se lošom stvari.
Ja mislim da je to dobro.
Ne stavljaj deterdžent na ovo.
Nikada.
To prije nikad ne bi došlo u naš katalog.
I trebala bih plesati oko takvog idio... budale?
Kojim nožem ih režeš?
- Ovime. - Nije li to glupi nož?
- Ne znam. - Zašto?
Zašto malim nožem rezati veliku naranču?
Znaš li kako brzo veliki nož reže?
Nemojte to snimati jer više ne znam što da radim.
Dobro?
Naranče režeš velikim nožem.
Stvarno, moraš paziti i biti učinkovita.
Gle, toliko lakše. Dobro?
Jeste li ikad posjetili zatvor?
Ne, nisam.
Znate li uopće kako je ondje?
Ne baš.
Pretresi do gola...
Mislim da nema toga u kaznionicama.
- Ima. - Možda nisam obaviještena.
Možda biste trebali istražiti.
Ne želim zvučati glupo, ni razgovarati o tome.
Možete li vi to? Bez obzira na sve?
Dobro jutro. Gledate zgradu saveznog suda
u donjem Manhattanu.
Martha Stewart upravo izlazi iz sudnice
nakon izricanja kazne sutkinje Miriam Cedarbaum.
Pet mjeseci zatvora,
pet mjeseci kućnog pritvora,
dvije godine uvjetne kazne
i kazna od 30 000 dolara.
Kad je osuđena. bilo je to vrlo emotivno.
Spasite Marthu!
Tako šokantno.
Nepravda!
VOLIMO TE, MARTHA
Dobro došli u Alderson,
zatvorski grad, dom Marthe Stewart idućih pet mjeseci.
Iako mu je nadimak Kamp Kolačić,
Savezni zatvorski logor u Aldersonu u Zapadnoj Virginiji nije piknik.
Čuvari su rekli da ne mogu jamčiti
da poznata zatvorenica neće biti uznemiravana.
Hoćemo li je moći slijediti i paziti da je zatvorenice ne gnjave?
Ne.
Stewart je sve kontrolirala.
Koliko će biti teško Marthi Stewart da prepusti kontrolu?
Bit će grozno.
Bit će grozno za Marthu Stewart.
PRVI DAN OD 150
„Petak, 8. listopada.
Ulazak u 5.55.
Biserne naušnice prošle, iako upitne.
Kontaktne leće nisu dozvoljene. Bacili sve u kutiju.
Tjelesni pregled, skinuli svu odjeću.
Čučni, ispruži ruke,
kašlji.
Sramotno.”
Morala sam raditi sva ta sranja iz filmova.
Ne možeš vjerovati da to prolaziš.
„Odvedena u sobu J11, drugi kat.
Moja soba sadrži stari krevet na kat,
metalnih opruga i okvira.
Opruge su opuštene i čine nezdrav krevet.
Više bih voljela gornji krevet.
Ali stariji od 62 godine
automatski dobiju donji krevet.”
DRUGI DAN OD 150
„Četiri ujutro, ustani.
Pet ujutro, tuš, pranje kose.
Sedam ujutro, 'kava'.
Ono što me brine je vrlo loša kvaliteta hrane
i nedostupnost bilo čega svježeg,
jer ima mnogo škroba i ugljikohidrata, mnogo masne hrane.
Ničega bez primjesa.”
Imali smo najgoru zamislivu kavu.
Nisam kavopija, ali ta je kava bila grozna.
A mlijeko... Sve je bilo užasno.
„Otišla u knjižnicu.
Gledala Grand Canyon, seriju Reader's Digesta.
Ovo vrijeme treba iskoristiti i naučiti nešto novo svaki dan.
Smijurija je što sam ovdje.
Čini se da svi to znaju.
ŠESTI DAN OD 150
„Danas sam vidjela dvije lijepo odjevene žene
i prošla pokraj njih, spominjući divno toplo jutro
i kako lijepo izgledaju.
Kad sam shvatila zbog velikog srebrnog lanca
da su čuvarice,
lagano sam okrznula lanac.
Kasnije su me pozvali da mi kažu da nikad ne diram čuvara
jer to donosi strogu opomenu.
Naravno, ispričala sam se,
ali incident je bio beznačajan
pa nisam razmišljala o tome do kraja dana.
Odvukli su me u samicu jer sam dirala čuvaricu.
Bez hrane i vode jedan dan.
To je bio Kamp Kolačić, sjećate se? To je bio nadimak. Kolačić.
To nije bio kolačić.
Išla sam gotovo svaki vikend.
Došla bih večer prije i ustala oko četiri ujutro,
ponijela divovske deke,
jer ste morali stati u red izvan auta da dobijete stol.
Gledala sam je kako ulazi
u zatvorskoj trenirci i naočalama.
A nikad nisam vidjela Marthu u naočalama.
Bilo ju je sram,
pogotovo s nekim poput mene, koga tako dugo poznaje.
Ondje je bilo ljudi koji su joj htjeli nešto učiniti.
Nauditi joj.
Mogli su vas zaskočiti ako ste se kasno noću vraćali kući.
Neke jesu zaskočili, tukli, pretukli.
Događale su se takve stvari.
Upozorili su me.
Ali nisu me zaštitili.
DAN 17 OD 150
„Još jedan dan.
Posjetila sam staklenike.
Nema gnojiva, lonaca, sjemena, ničega.
Zatvorenica koja je već dugo ovdje osmislila je i posadila mali vrt.
Ni ona nema resursa.
Dala sam joj svoje vrtlarske knjige i bila je vrlo zahvalna.
Zatvor ne čini ništa da reformira, rehabilitira, obrazuje,
da se ljudi osjećaju bolje ili da ih potakne da krenu na bolje.”
DAN 19 OD 150
„Charles Simonyi. Kao prvo, kako si?
Već dugo nisam dobila e-mail ili bar poruku od tebe.
Voljela bih da mi se javiš.”
Zašto vas je dečko posjetio samo jednom?
Valjda se nije htio družiti sa zatvorenicom.
Bio je na brodu, plovio svijetom.
VIDIMO SE USKORO.
A DOTAD, ŠALJEM ZAGRLJAJE.
To me uznemirilo.
DAN 22 OD 150
„Nemoguće je razlikovati jedan dan od drugog.
I osjećam se pomalo izgubljeno.
Pomalo sama.
Pomalo usamljena.
Danas se osjećam beznačajno,
kao da nikomu ne bih nedostajala da se ne vratim u stvarnost.”
Pisali ste o tome da ste se pitali...
biste li kome nedostajali da se ne vratite.
Morala sam zadržati samopoštovanje
i uvjerenje da sam dobra osoba.
Bilo je to grozno vrijeme.
Tu je djevojka iz osmeročlane obitelji
iz Nutleyja u New Jerseyu, živi skromno, ima dobru ideju,
izgradi je u nešto krasno i zarađuje na tome.
To je u biti moja priča.
A onda padne u rupu.
A ta rupa... Morala sam se penjati iz jebene rupe.
„Digla sam se u 6 h, otuširala, odjenula,
dotjerala kupaonicu na katu, moj tjedni posao.
Odjurila sam u kapelicu. Muslimanke su me molile
da budem jedan od pet govornika skupini zanimljivih duša
koje žele poboljšati sebe i svoju situaciju.
Potakla sam ih na poduzetništvo ako imaju dobru, jedinstvenu, jasnu ideju
koja će pomoći drugima, ideju koju mnogi trebaju ili žele.
Iste stvari koje godinama govorim
koje još odjekuju i imaju smisla.
Znam da su cure nešto naučile iz mojih primjedbi.”
Molile su pomoć s poslovnim planovima.
DOBRA JE TO STVAR
Bilo je zanimljivo čuti nade i snove tih žena.
Isprva je malo šefovala. Navikla je biti šefica.
ZATVORENICA
No ubrzo je shvatila da smo svi u istom čamcu.
„Susan Spry brala je maslačke, kiseljak, divlji luk i češnjak
i dala mi je pola uroda.
Ovdje je već 12 godina. Pametna, vrtlarica na obuci.
Sretna je što sad ima s kim razgovarati o vrtlarenju,
branju, zdravlju i povrću.
Veselim se gozbi.”
Martha je pokušala učiniti život ugodnim.
ČASNA SESTRA, ZATVORENICA
Kaže: „Večerat ćemo sendviče s krastavcima.”
Što je to sendvič s krastavcima?
Ne znam što je to.
Bila je simpatična prema svima.
Definitivno je htjela biti dio života svih ondje.
DAN 103 OD 150
„Vrijeme brzo prolazi, uskoro se vraćam svom svijetu.
Svašta treba raspraviti, promisliti i isplanirati.
Želim da sve bude spremno da se bacim na posao čim izađem.”
DAN 149 OD 150
Dobra večer!
Iako kazna Marthe Stewart službeno ne završava do nedjelje,
ovdje prevladava mišljenje da će možda izaći već sutra ujutro,
baš na vrijeme za proljeće i za sljedeće poglavlje Marthe Inc.
„Zatvor.
Kako je doista bilo?
Jesam li se bojala?
Brinula? Dosađivala?
Prvi sam put u mnogo godina imala vremena za promišljanje,
da se ne brinem,
da se riješim stresa triju godina.”
SAVEZNI ZATVOR
„Novi prijatelji.
Nove ideje klijaju.
Sposobnost da kroz sve budem produktivna.
Moj se povratak u moj život poklapa s dolaskom proljeća
i svega svježeg i novog.”
Zbližile smo se, sprijateljile.
Pomagale smo si kroz vrlo teško razdoblje.
Vjerujem da je Martha duboko utjecala na mene.
„Od srca bih voljela
da mogu pomoći svim tim ženama da nađu bolji život
za sebe, svoju djecu
i obitelji.
DAN 150 OD 150
Istekla je petomjesečna zatvorska kazna Marthe Stewart.
Evo je, Martha Stewart.
Kako se osjećaš?
Pokupili smo je,
a moje su prve riječi njoj bile: „Koji kurac nosiš?”
U zatvoru sam našla najbolje zanatlije.
Ovaj mi je predivan pončo poklonila jedna zatvorenica
i izgledao je sjajno kad sam odlazila.
Moj dečko Charles poslao je svoj avion po mene.
Bila sam sretna što odlazim odande.
Uz gromoglasan pljesak na Manhattanu
Martha Stewart vratila se na posao nakon više od nekoliko slobodnih dana.
Okupila je i zahvalila ekipi u Martha Stewart Omnimediji.
Sve vas volim od srca.
Drago mi je što sam kod kuće.
Prije toga živjela je brinući se što ljudi misle o njoj.
Onda se dogodilo ono najgore što se moglo dogoditi.
PEDESET NAJMOĆNIJIH ŽENA U BIZNISU
I preživjela je to.
Oslobodio ju je odlazak u zatvor.
NEUNIŠTIVA SAM
Slobodna sam.
Nemam narukvicu na nozi.
Mark Burnett, tvorac Pripravnika,
predložio je dnevnu emisiju The Martha Show.
Bila sam uzbuđena zbog toga. Da, naravno da to želim.
Jeste li se vratili?
Nadam se da sam se vratila kao učiteljica,
kao dobavljač sjajnih informacija.
Promiješat ćemo smjesu i utrljat ćeš je u meso.
Dobro.
Mark Burnett htio je talk show s raznim gostima,
a ja sam zbilja htjela svoj stari format poučavanja.
Bila je u ranjivom trenutku.
Da Martha nije otišla u zatvor,
ne bi surađivala s Markom Burnettom.
Izgubila je kontrolu.
A rezultat nije bilo ono što je ona ili publika očekivala.
Činilo se isforsirano.
Htjela sam te danas nešto naučiti.
Kuhaš li kod kuće puno ili ne?
Ne mogu zamisliti da Martha želi provoditi vrijeme
sa slavnima koji nisu stručnjaci u onome što s njima radi.
Te su proklete emisije bile pomalo zlobne.
Ljudi nisu gravitirali Marthi Stewart zato što je bila blizu slavnih
ili zato što je bila slavna,
nego zbog onoga što je predstavljala.
A ta dnevna emisija nije predstavljala autentičnu Marthu.
Mark Burnett nije shvatio bit Marthe Stewart.
Publika u studiju i loša glazba i...
To je bilo sličnije zatvoru nego Alderson.
Kad ona sve kontrolira,
funkcionira bolje nego kad prepusti nekome kontrolu.
Martha je htjela učiniti mnogo toga.
Ali nije smjela biti izvršna direktorica zbog osude.
Stewart punom parom pokušava spasiti tvrtku.
Ove su godine objavili gubitak od 35 milijuna dolara.
DOMAĆA NEDAĆA
Ponovno pregovaranje ugovora s Kmartom bilo je jadno.
I ponude koje su nam nudili nisu bile toliko unosne.
Kad ne zarađujete novac koji trebate zaraditi,
puno je zbrke.
I bilo je sve teže zadržati odnos s autentičnosti.
Ne možete sve napraviti savršeno.
U 2000-ima...
UREDNICA, ČASOPIS FORTUNE
...Martha Stewart Living Omnimedia
postajala je problematična tvrtka koja se smanjivala.
Njezina je društvena i kulturološka relevantnost opala.
DIONICE ZAPELE NA 2.5
Kad maknete Marthu s mjesta izvršne direktorice,
neće sve jednako funkcionirati.
Nije imala kontrolu da vrati tvrtku.
POVRATAK KOJEG NIJE BILO
Bila je to javna tvrtka.
Bilo je stvari od kojih se Martha morala maknuti
i nije imala pod kontrolom.
Martha je to jako teško prihvaćala.
Bila sam mnogo agilnija prije zatvora.
Život mi je postao malo manje uzbudljiv.
Mislim da je to utjecalo i na moj odnos s Charlesom.
Isplanirali smo putovanje. Posjećivali smo predsjednika Islanda.
Bili smo u krevetu i kaže: „Znaš, Martha, oženit ću se.
Oženit ću se Lisom.”
Pitala sam: „Kojom Lisom?”
Nije mi dotad ništa rekao.
„A njezini roditelji žele da nikad više ne razgovaram s tobom.”
Bilo mi je to nešto najstrašnije što čovjek može učiniti.
Kako čovjek koji je sa mnom proveo 15 godina
to može učiniti?
Kako glupo učiniti to nekome do koga ti je zaista stalo.
Dakle, drugi „razvod”.
Wall Street Journal ekskluzivno, Martha Stewart prodaje svoje carstvo,
Martha Stewart Living Omnimedia, tvrtki za izdavanje licenci...
...sekvencijalne licence na više brendova,
uključujući predmete u kolekciji Jessice Simpson
i Linens 'n Things.
To je bio razoran trenutak, kraj ere.
PRODANO ZA DJELIĆ VRIJEDNOSTI
Postoje trenuci u vremenu koji su točke pregiba.
Kad se osvrnem na to, pomislim: „Isuse, kako je to sve sjebalo.”
Imala bi tvrtku koja bi sad vrijedila desetke milijardi dolara.
Bilo bi golemo. Svijet bi bio drukčiji.
Zamislite.
Moju tvrtku osnovala sam ja,
na temelju mojih ideja, kreativnosti
i mojih unutarnjih misli, recimo to tako.
A više to nije.
PRODAJE SE ZA DIJELOVE
Biti u tuđem vlasništvu nije što i imati svoju tvrtku.
- Koliko novca? - Sam izgubila?
Osobno, sigurno...
Petsto milijuna?
Vjerojatno više od milijardu dolara.
- Dakle... - Više od milijardu?
Da, i...
Dosta. Prijeđimo na budućnost.
Do tada,
ako želite vjerovati u duh,
mislim da je moj duh bio oštećen.
Nisam bila vješta kao prije.
Nešto me usporilo.
Ali imam dva mota.
Jedan je: „Svaki dan nauči nešto novo.”
A drugi je: „Kad završiš s mijenjanjem, gotovo je.”
Promijeni vrt ako ti se ne sviđa.
Istrgni ga i kreni ispočetka.
Justine!
PRODUCENT
Justin Bieber bio je u najgorem trenutku života.
Što si rekao?
Prebit ću te, jebote.
Njegov menadžer i Justin...
BIEBER UHIĆEN!
...mislili su da bi Comedy Central Roast bila prilika
da se Justin izvuče iz katastrofe
koja se događala oko njega.
Ulozi su bili visoki.
Ništa nije zabranjeno. Kurimo se, sve napadaš.
Nazove me Justinov menadžer i kaže:
„Imam najbolju stvar ikad. Imam Marthu Stewart.”
Martha, ovamo!
Martha je legenda i donosi vlastito iskustvo iz zatvora.
A u tom je smjeru Justin krenuo. Bilo je to poput intervencije.
Martha nekoliko godina nije bila u javnosti.
Kulturološki, postala je prilično nebitna.
Kako ste reagirali kad su vas pozvali na Bieberovo kurenje?
Kul.
Činilo se potpuno neočekivano.
Pravo iznenađenje.
Publicistkinja mi je rekla: „Ovo je malo van tvog miljea, Martha.”
A moja kći je rekla: „Da, mama. Idi na Comedy Central.
Jesi li kad gledala Comedy Central Roast?”
Rekla sam: „Mislim da jesam”.
Nisam ništa gledala.
Hej, Martha!
Dobra večer. Ja sam Kevin Hart.
Dobro došli u Comedy Central Roast gdje kurimo Justina Biebera.
Da!
Dat ćemo dečku batine koje zaslužuje. Hoćemo.
Hoćemo!
Za sve crnce koje zbunjuje stara bjelkinja na kauču,
to je Martha Stewart.
Da, ondje.
To je Martha Stewart.
Nije nosila košulju u mojoj garderobi.
Prestanite.
Nemojte krivo shvatiti.
Samo je htjela da je jebem u cice! Da!
Samo vas pokušavam opustiti. Žao mi je.
Alexis kaže: „Znaš da će i tebe skuriti?”
Nisam obraćala pažnju na to.
Martha, lijepo da se družiš s crncima
prvi put nakon zatvora.
Baš lijepo.
Martha je jako stara, dobila je mjesečnicu u renesansi.
Pravo iznenađenje za sve nas
bilo je to što su drugi govorili o njoj.
Nitko nas na to nije upozorio.
Svi ti reperi na pozornici, a Martha Stewart je najduže bila u ćuzi.
Sve što se radi u toj emisiji za cilj ima nasmijati,
ali i da se dođe do nekakve istine.
Martha Stewart, ljudi.
Prije svega, hvala, Kevine Harte.
Sjajno je biti ovdje. A tu si.
Sjediti i slušati kako vičeš šale već sat vremena
najveća mi je kazna dosad.
Svi znamo da je Kevin sad jedna od najvećih filmskih zvijezda
i zaslužuje to.
Godinama se mučio.
Kad je napokon dobio prvu veću plaću,
potrošio je 150 000 dolara na sat.
Zaboravila sam onaj izraz...
Nije afroamerički bogat...
Sjetit ću se.
Nikad ne biste rekli da Snoop Dogg ima 43 godine,
što je tri puta duže nego što žive pravi psi
i dvostruko duže od većine njegovih prijatelja.
Očekivali biste da će doći i učiniti nešto blago.
Ali pošla je drugim putem.
Puno vrtlarim,
ali bez sumnje
prljaviju ofucanu staru kantu od tebe nisam vidjela.
Šokirala je publiku. Kako je Martha Stewart tako smiješna?
Prijeđimo na razlog zašto sam ovdje, a to je dati savjete Justinu Bieberu
koje će mu biti korisni kad završi u zatvoru.
Bila sam u zatvoru, ti ne bi izdržao tjedan dana,
pa pazi.
Prvo što trebaš je bodež.
Ja sam svoj napravila od češlja i kutije žvakaća.
Poslije ću ti pokazati kako, vrlo je jednostavno.
Žvake Bubblicious su najbolje i vrlo ih je zabavno izgovoriti.
Znate, kad sam služila kaznu,
svi su štakori iz mog bloka
htjeli komad Marthe Stewart,
pa sam odlučila da neku kuju treba srediti.
Ušla sam u žderaonicu,
odabrala najveću lezbu
i ubola je.
Od tada je zatvor bio lakši nego pečenje peciva od borovnica.
Ona je bila zvijezda tog kurenja.
Majstorski potez.
Bilo je briljantno na mnogo načina
jer je Martha vraćala svoj identitet.
Sve je uzburkala.
MARTHA STEWART SKURILA BIEBERA
Katapultiralo ju je među mlađu publiku koja ju je prigrlila.
Sjedila sam uz Snoopa sedam sati.
Pušio je džoint za džointom,
a ja sam se napušila samo sjedeći pored njega.
PRIJATELJ I SUVODITELJ
Slučajno smo sjedili rame uz rame.
Dim od pasivnog pušenja stvorio je ideju
da bismo se trebali družiti i razgovarati.
Na početku sam joj htio reći da mi se sviđa što i kako radi.
Mislio sam da će mi koristiti da budem u njezinoj blizini.
Rodila se pustolovina.
Osmislili smo smiješan, čudan šou o gostoprimstvu
gdje zapravo kuhamo.
Stapanje kultura dobra je stvar.
To je izvrsno povezivanje zbog svega što ona predstavlja,
a čini se da je on sušta suprotnost.
Bio je to pravi hit.
- Sredi ih, Martha. - Da.
Sviđa mi se kako vrtiš taj šećer oko kuglica. Lijepo.
Sjebalo me kad sam te vidio s Marthom.
Odrastao sam na Snoopu.
Kad smo se imali priliku družiti,
otkrili smo da volimo iste stvari i imamo ista uvjerenja.
Volimo voljeti i podučavati.
Rekla sam to i ponovit ću.
Ako ne pratite Marthu Stewart na društvenim mrežama,
zbilja nešto propuštate.
MOJ PRIJATELJ JUSTIN B!
Prigrlila je društvene mreže
kako to većina ljudi u sedamdesetima
nije znala zagrliti.
Ovo sam danas stavio.
Kultura ju je opet pronašla.
I dalje je Martha koju poznajemo od prije nekoliko desetljeća.
Željezo se kuje dok je vruće.
Njezin je brend opstao jer je tu bilo nečeg iskrenog.
Poduzetna je i vraški je pronicljiva.
I akcija.
Upaljači BIC EZ Reach, savršeni za paljenje.
Svih vaših proslava.
Najteže je zadržati kulturnu relevantnost
kao starija žena,
a njoj je to uspjelo.
A sad se nanovo osmislila kao seksi baka.
- To se zove „zamka za žeđ”. - Čula sam to.
Predstavljamo ovogodišnji naslovni model,
Marthu Stewart.
Najstariji je model Sports Illustrateda za kupaće kostime.
Stotinu milijardi kopija.
Ne stavljajte Marthu u jednu kategoriju. Nanovo se osmisli kao nitko.
IZVORNA INFLUENCERICA
Definitivna Amerikanka našeg doba.
Samo je šačica ljudi
koji su doslovno promijenili način života u našoj kulturi,
što kupujemo, o čemu razmišljamo,
a ona je jedna od njih.
Martha je stvorila jedan svijet,
svijet raskoši i ljepote.
Njezina je specijalnost bila dobar ukus i kreativnost.
Nema ga.
I mislim da smo tužniji svijet.
Bila je besmisleno savršena,
a uz to dolazi i usamljenost,
pogotovo za žene. Automatski.
Cijelim je putem bilo ljudi koji su sumnjali,
hejtera i ljudi koji su je htjeli srušiti.
Dio je izvanrednih aspekata njezine priče
to što je trijumfirala unatoč svemu tome.
Kad je više prihvaćala stvari koje nije mogla kontrolirati,
postala je relevantnija za svijet.
Prestala je biti božica i postala je jedna od nas,
žena kojoj je bilo teško
pa je izašla i rekla: „Idem naprijed.”
Samo provjeravam imaju li sve biljke vode i rastu li lijepo.
Brinem se za sve svoje sadnice.
„Kulturno značenje uspjeha Marthe Stewart
leži duboko u samom uspjehu...
zbog čega su čak i njezine nevolje i težnje dio poruke,
ne štetne, nego sastavni dio brenda.
Nije se brendirala kao Superžena,
nego kao Svakažena.”
Uvijek tražim praznine.
Što ne postoji? Što treba postojati?
Kako mogu ispuniti tu prazninu?
Vidite polje
i pretvorite to polje u fantastičan vrt.
Cvijet koji ne bi trebao biti ondje
stavite na mjesto kamo spada.
Ne želim trpjeti nesavršenost.
Iako sam naučila, kako čovjek stari,
nesavršenosti su malo prihvatljivije
nego što su bile kad sam bila malo mlađa.
Nesavršenost je nešto s čime se možete nositi.
Prijevod titlova: Nikolina Novak